Kabupaten Bengkulu Utara

Bengkulu Utara adolah sabuah kabupaten di provinsi Bengkulu, Indonesia. Kabupaten nan talatak di kawasan pasisia Pantai Barat Sumatera jo ibu kotanyo Arga Makmur. Kota Arga Makmur bajarak sakitar 60 km dari Kota Bengkulu. Sabalun dimekarkan, kabupaten Bengkulu Utara mamiliki laweh 9.585,24 km², katiko wilayah Kabupaten Bengkulu Tengah dan Kabupaten Mukomuko masih manjadi wilayah kabupaten iko. Salapeh dimekarkan, Bengkulu Utara mamiliki laweh wilayah 4.424,60 km². Pado tahun 2020, panduduak kabupaten iko bajumlah 296.523 jiwa, jo kapadatan 67 jiwa/km². Sijarah Katiko pado maso Bengkulu masih masuak ka dalam Provinsi Sumatra Selatan, UU Darurat No.4 Tahun 1956 manyatokan Bengkulu Utara sabagai kabupaten dalam Provinsi Sumatra Selatan dengan ibu kota nyo di Kotamadya Bengkulu. Katiko tajadi pamekaran Provinsi Bengkulu, Kabupaten Bengkulu Utara marupoan bagian dari Provinsi Bengkulu malalui UU No. 09 Tahun 1967 (UU Pembentukan Provinsi Bengkulu). Sasudah papindahan ibu kota dari Kota Bengkulu, samanjak tahun 1976 ibu kota Kabupaten Bengkulu Utara pindah dari Kota Bengkulu ka Kota Arga Makmur (melalui PP No. 23 Tahun 1976). Pamekaran Kabupaten Bengkulu Utara badasarkan UU. Nomor 23 Tahun 2003, Kabupaten Bengkulu Utara mekar manjadi duo kabupaten, yaitunyo Kabupaten Bengkulu Utara jo Kabupaten Mukomuko. Geografis Koordinat geografis Bengkulu Utara di posisi 2015 – 4o LS jo 1020 32 -1020 8 BT dengan luweh wilayah 4.424,60 km2. Garis pantai nan dimiliki dek Kabupaten Bengkulu Utara dengan panjang nyo 262,63 km nan mampunyoi potensi sumber daya pesisir, pantai, jolauik baiak karagaman hayati maupun karagaman nonhayati nan cukuik gadang bapaluang untuak dapek dikambangkan sarato dikelola sabagai sumber patumbuahan ekonomi daerah. Kondisi tanah di Kabupaten Bengkulu Utara tadiri dari Latasol: 29.01 %, Asosiasi Latosol dan PMK: 1,42%, Asosiasi MPK jo Lotosol: 25,36%, Pedsolik Merah Kuniang: 1,16%, aluvial:3,15%, Organosol jo lain-lain: 39,90%. Dari sisi hidrologis, Kabupaten Bengkulu Utara mampunyoi Banyak sungai nan bahulu di sisi timur bukik barisan nan mangalia ka Samudra Indonesia. Di antaro sungai-sungai nan ado, tadapek babarapa sungai nan dapek dilayari dek kapa nan punyo bobot paliang gadang 25 ton. Kondisi geografisnyo sabagian gadang marupoan dataran dengan katinggian dibawah 150 m dpl tadapek di bagian barat mambujua saarah pantai dari selatan ka utara, sadangkan di bagian timur topografinyo babukik-bukik dengan katinggian 541 m dpl. Kabupaten Bengkulu Utara, babatasan dengan: Bateh Wilayah Pamarintahan Daftar Bupati Dewan Perwakilan Barikuik iko adolah komposisi anggota DPRD Kabupaten Bengkulu Utara dalam duo pariode tarakhia. Kecamatan Kabupaten Bengkulu Utara mampunyoi 19 kecamatan, 5 kelurahan, jo 215 desa. Luweh wilayahnyo mancapai 4.324,60 km² dan panduduak nyo bajumlah sakitar 279.223 jiwa (2017) dengan sebaran 65 jiwa/km². Kabupaten Bengkulu Utara sacaro administratif tadiri dari 12 kecamatan pado awa mulonyo, kamudian batambah manjadi 7 kecamatan sahinggo manjadi 19 kecamatan dan tabagi manjadi 215 desa jo 7 kelurahan. Barikuik adolah daftar kecamatan nan ado di Kabupaten Bengkulu Utara: Demografi Masyarakaik Bengkulu Utara dari segi bahasanyo dibedakan ateh babarapo golongan yaitu Suku Rejang, Suku Pekal, Suku Enggano jo suku pandatang (Jawa, Minang, Sunda, Bali, Madura dan Batak). Masyarakaik suku Rejang marupoan suku dengan populasi paliang banyak di Kabupaten Bengkulu Utara. Masyarakaik suku Rejang tadiri dari duo dialek, yaitunyo Rejang daratan nan bahasannyo samo jo masyarakaik suku Rejang di Kabupaten Rejang Lebong, Kabupaten Bengkulu Tengah, jo Kabupaten Lebong. Mereka pado umumnyo mandiami wilayah kecamatan nan babatehan jo katigo daerah tasabuik. Dialek lainnyo adolah suku Rejang pesisir nan mandiami daerah di pesisir, yaitunyo Kecamatan Kerkap, Kecamatan Lais, Kecamatan Batik Nau, Kecamatan Air Napal, Kecamatan Air Besi, jo sakitarnyo. Suku paliang gadang kaduo adolah suku Jawa, mereka mandiami daerah bekas transmigrasi nan banyak taseba di satiok kecamatan. Salain itu, ado pulo suku Enggano nan mandiami di pulau Enggano. Suku Pekal adolah masyarakaik nan mandiami di Kecamatan Ketahun, Kecamatan Putri Hijau, jo Kecamatan Napal Putih. Panduduak Manuruik sensus penduduk 2010, Kabupaten Bengkulu Utara bapanduduak 257.675 jiwa nan tadiri dari 132.583 laki-laki jo 125.092 padusi. Dengan luweh wilayah 4.424,60 km², mako rato-rato kapadatan panduduak Kabupaten Bengkulu Utara sakitar 58,23 per km². Patumbuahan panduduak dari tahun 2000-2010 sakitar 3,54 persen per tahun. Itu marupoan patumbuahan panduduak paliang gadang di kabupaten jo kota di Provinsi Bengkulu. Kapadatan panduduak paliang gadang barada di Kecamatan Arga Makmur dengan jumlah sakitar 474,57 jiwa/km². Kapadatan panduduak taketek barado di Kecamatan Enggano dengan populasi 6,71 jiwa/km². Catatan: Kecamatan Tanjung Agung Palik, Armajaya, Hulu Palik, Ulok Kupai, dan Air Padang belum ada pada saat sensus dilakukan. Ekonomi Perkebunan Perkebunan kelapa sawit marupaoan areal perkebunan nan sangaik luweh di Kabupaten Bengkulu Utara dan sangaik diminati dek para investor jo masyarakaik pado umunyo. Pola pembinaan perkebunan di Kabupaten Bengkulu Utara nan manjadian kamitraan sabagai basis utamonyo adolah: Pola PIR (perkebunan inti rakyat), dikenal dengan adonyo plasma (punyo masyarakaik) jo inti (punyo parusahaan). Pola PBS (perkebunan besar swasta), dilakukan dek PBSN maupun PMA. Pola UPT (unit pelaksana teknis), dilakukan pembinaan sacaro manyaluruah hinggo kalembagaan petani. Pola parsial/swadaya. Sabalum pamekaran daerah Mukomuko jo Bengkulu Tengah, Kabupaten Bengkulu Utara adolah panghasia minyak sawit terbesar di provinsi Bengkulu dengan pabrik pangolahan kelapa sawit tabanyak. Sasudah pamekaran, pabrik pangolah kelapa sawit di kabupaten iko ado ampaek, yaitunyo: PT Agricinal PT Puding Mas PT Alno PT Sandabi Perkebunan karet marupaoan unggulan kaduo nan diminati dek para investor jo masyarakaik. Di Kabupaten Bengkulu Utara hanyo ado ciek pabrik pangolahan Karet, yaitunyo PT Pamorganda di Kecamatan Putri Hijau. Parikanan Kabupaten Bengkulu Utara mampunyoi wilayah lauik dengan panjang pantai 262,63 km, 40 desa pesisir, dan 2.436 urang nelayan dengan potensi parikanan lauik sakitar 13.060,30 ton. Kabupaten nan mampunyoi satu pulau gadang dan babarapo pulau ketek dengan sumberdaya hayati sarupo ikan, udang, moluska, kapitiang, rumpuik lauik, hutan bakau, karang, padang lamun, penyu, jo biota lainnya. Salain potensial di bidang parikanan hasia lauik, Kabupaten Bengkulu Utara tanamo pulo sabagai panghasia parikanan aia tawa terbesar di provinsi Bengkulu. 40 % total produksi ikan aia tawaa provinsi Bengkulu adolah dari Bengkulu Utara. Sentra parikanan aia tawa di Bengkulu Utara adolah di Kecamatan Padang Jaya nan alah ditetapkan pulo sebagai Mina Politan parikanan aia tawa. Usaho budidaya parikanan aia tawa di Kabupaten Bengkulu Utara didukuang dek Balai Benih Ikan pemerintah daerah, Balai Pengembangan Budidaya Air Tawar (BPBAT) di Marga Sakti, jo Kolam Air Deras di desa Pagar Ruyung. Jumlah Balai Benih Ikan jo Balai Pengembangan Budidaya Air Tawar (BPBAT), jo Kolam Air Deras (KAD) di Kabupaten Bengkulu Utara adolah sabagai barikuik: Patambangan Patambangan nan tadapek di Kabupaten Bengkulu Utara di antaronya adolah batu baro. Produksi batu baro pado tahun 2004 mancapai 205.541,56 ton. Kabupaten Bengkulu Utara marupoan daerah panghasia batu baro nan paliang gadang di Provinsi Bengkulu. Babarapo parusahaan tambang batu baro nan masih malakuan eksploitasi di Kabupaten Bengkulu Utara adolah sabagai barikuik: PT Rekasindo Guriang, lokasi Panambangan di Kecamatan Putri Hijau. Parusahaan iko mampunyoi palabuhan khusus batu baro nan balokasi di Pasar Sebelat. PT Injatama, lokasi panambangan di desa Tanjung Dalam. Parusahaan iko punyo pulo palabuhan khusus batu baro di desa Pasar Ketahun. PT Bara Adhipratama, lokasi panambangan di desa Bukit Harapan, Napal Putih, Bengkulu Utara. Panambangan ameh jo perak baoperasi sampai bulan April 1995, dan parusahan patambangan indak baproduksi lai. Lokasi panambangan tasabuik balokasi di Lebong Tandai. Sasudah ditingga dek CV Firman Ketahun, salanjuiknyo dikelola dek masyarakaik sacaro tradisional. Aset paninggalan parusahaan panambangan nan barupo jalan lori, masih ado dan dimanfaatkan dek masyarakaik sabagai alaik transportasi Lebong Tandai. Pariwisata Bengkulu Utara mampunyoi banyak tampek wisata alam jo budaya, di antaronyo Tapak Balai di Palik, Batu Layang, Pantai Kota Agung, Pantai Urai, Pantai Putri Hijau, Makam Panglima Ratu Samban, Sawah Kemumu, Air terjun Curug 9, Air terjun Air Bagus, Air Terjun Batu Roto, Sungai Lorong Watu, Bendungan Dam Air Lais, dan Palak Siring nan marupaoan salah satu habitat bunga Rafflesia, Air terjun Kencing Kudo KTM Lagita komplek KTM Lagita, Sungai Gunung Selan, Desa Tambak Rejo daerah budidaya ikan, rest Area D6 Ketahun, Pulau dua Enggano, alun-alun Rajo Malim Paduko, hutan sirkuit Abu Zahar, Sungai Senali, Tugu Amanah, Bundaran Arga Makmur, Dan Air Lais, Pantai Serangai, air terjun Alas Bangun Desa Tanjung Dalam, Pantai Air Sabu Ketahun, air terjun Kokoi, Sungai Taba Tembilang, Danau Gedang, pantai Lais, pulau Mega Putri Hijau. Objek wisata lainnyo nan tak kalah rancak adolah Pusat Latihan Gajah (PLG) Sebelat di Kecamatan Putri Hijau. Rujuakan Templat:Kabupaten Bengkulu Utara Pautan lua (Indonesia) Situs web resmi Pemerintah Daerah Bengkulu Utara Archived 2020-10-31 di Wayback Machine. (Indonesia) Situs web resmi BPBD Bengkulu Utara Archived 2013-06-11 di Wayback Machine. (Indonesia) Situs web resmi Direktorat Pengembangan Potensi Daerah Badan Koordinasi Penanaman Modal (BKPM) Archived 2014-04-13 di Wayback Machine. (Indonesia) Bappeda Pemerintah Daerah Bengkulu Utara Archived 2022-11-22 di Wayback Machine. Templat:Kabupaten Bengkulu Utara